બ્રિટન-અમેરિકાની તુલનાએ ઑસ્ટ્રેલિયામાં પ્રમાણમાં ઓછા ભારતીયો છે, છતાં દિવાળીની ઉજવણીમાં સંખ્યા બહુ મોટી હોય છે. કેમ કે, દિવાળીના પર્વનો ભારતીયો જેટલો જ ઉત્સાહ ઑસ્ટ્રેલિયાનો પણ હોય છે. ઑસ્ટ્રેલિયાના પાડોશી દેશ ન્યૂઝિલેન્ડમાં દક્ષિણ એશિયન સમાજનાં ઘણાં જૂથો જાહેરમાં દિવાળીની ઉજવણી કરે છે. ન્યૂઝિલેન્ડની સંસદે વિશેષ ખરડો પસાર કર્યો છે એટલે ૨૦૦૩થી દિવાળીના દિવસે મૂળ ભારતીયો માટે અધિકૃત સત્કાર સમારંભ પણ રખાય છે.